ผมชื่อ เซียน สแปร์สเตียน รู้จักกันในชื่อเล่นว่าเจบบ์ ผมเป็นหัวหน้านักพัฒนาให้กับ Minecraft
ที่ mojang.com ตอนผมอายุประมาณ 11 หรือ 12 ผมก็เริ่มเขียนโปรแกรมเพราะว่าผมต้องการ
สร้างเกม โดยเพื่อนคนหนึ่งของคุณพ่อบอกผมว่า จะสร้างเกมได้นั้น
คุณต้องเรียนรู้วิธีการเขียนโปรแกรม นี่คือการเริ่มต้นของผม ผมชอบการออกแบบและค้นหา
สถาปัตยกรรมของสิ่งต่างๆ นี่เป็นสาเหตุที่ทำไมผมถึงชอบ Minecraft เสียจริงๆ
ในชั่วโมงถัดจากนี้ คุณจะได้เรียนรู้พื้นฐานของความรู้ทางด้านคอมพิวเตอร์โดยการโปรแกรม Alex หรือ Steve
เพื่อเคลื่อนไหวในโลกที่จำลองขึ้นมาของ Minecraft สำหรับวิธีการเขียนโปรแกรมแบบดั้งเดิมนั้น
เป็นการเขียนโค้ดด้วยตัวอักษร สมัยนี้เราใช้ BLOCKLY ซึ่งเป็นระบบที่ใช้บล็อกต่างๆ ที่คุณลากและวางแทน
การเขียนโปรแกรม ที่จริงแล้ว คุณกำลังสร้างโค้ดด้วย จาวา-สคริพท์ ซึ่งเป็นหลักการที่คุณ
จะเรียนรู้ซึ่งเป็นสิ่งที่โปรแกรมเมอร์ใช้อยู่ และเป็นพื้นฐานด้านคอมพิวเตอร์ในทุกวันนี้
เช่นเดียวกับที่ Mojang นี่ เราก็ใช้หลักการเดียวกัน ในการสร้างให้ Minecraft ทำตามที่เราต้องการ
ก่อนที่เราจะเริ่มกัน ให้คุณเลือกผู้แสดงมาหนึ่งสักคนหนึ่ง ผมจะเลือก Alex โดยเราจะมาเขียนโค้ดเป็นโปรแกรม
ที่จะทำให้ Alex เคลื่อนไหวไปรอบๆ จอ โดยจอภาพของคุณนั้นจะถูกแบ่งออกเป็นสามส่วนหลักๆ
ด้านซ้ายเป็น PLAY SPACE ที่ใช้เล่น Minecraft เป็นที่ที่โปรแกรมของคุณจะใช้ทำงาน คำสั่งแต่ละ
ระดับนั้นจะถูกเขียนไว้ด้านล่าง บริเวณตอนกลางเป็นTOOLBOX หรือกล่องเครื่องมือ และบล็อกเหล่านี้แต่ละอัน
เป็นคำสั่งที่กำกับการทำงานของ Alex ส่วนบริเวณสีขาวทางขวานั้นเราเรียกว่า
WORKSPACE และเป็นที่ซึ่งเราใช้สร้างโปรแกรม โดยถ้าหากเราลากบล็อก moveForward(); ไปที่
พื้นที่ทำงานของเราแล้วคลิก Run จะเกิดอะไรขึ้น Alex ก็จะเคลื่อนไที่ไปข้างหน้าหนึ่งช่องตาราง
และถ้าหากเราต้องการทำบางอย่างหลังจากที่ Alex เคลื่อนที่ไปหนึ่งช่อง เราจะทำอย่างไร?
เราสามารถเพิ่มบล็อกอีกอันหนึ่งเข้าไปในโปรแกรม ผมจะเลือกใช้บล็อก turnRight(); โดยทีผมจะลากบล็อกนี้
ไปไว้ใต้บล็อก moveForward(); ของผม แล้วรอจนเส้นสีส้มปรากฎขึ้นมา ต่อจากนั้นผมก็จะวางมันลงไป
โดยที่บล็อกทั้งสองจะประกบเข้าหากัน เมื่อผมกดปุ่ม Run อีกครั้งหนึ่ง Alex จะทำตาม
คำสั่งต่างๆที่ซ้อนกันจากด้านบนลงมาด้านล่างของ workspace ของเรา และหากว่าคุณต้องการลบบล็อกทิ้ง
ก็แค่เพียงลากบล็อกนั้นจากกลับไปที่ toolbox หากต้องการเปลี่ยนกลับไปให้เหมือนเดิม
และกลับไปตอนที่เริ่มต้นใหม่อีกครั้ง คุณสามารถใช้ปุ่ม Start Over ที่อยู่มุมบนขวาของพื้นที่ทำงาน workspace
อ้อมีอีกอย่างหนึ่ง คุณเห็นสามเหลี่ยมเล็กๆ ที่อยู่บนบล็อก turn ไหม?
เมื่อใดก็ตามที่คุณเห็นสามเหลี่ยมเหล่านี้ หมายความว่าคุณมีตัวเลือกอื่นๆให้เลือกอีก
เรามาเริ่มเขียนโค้ดกันเถอะ!